**EXTRAS DIN REGULAMENTUL DE DESFĂȘURARE A FESTIVALULUI INTERNAȚIONAL DE BRIDGE „MAMAIA 2018”**

|  |  |
| --- | --- |
| **1** | **CONDIȚII DE ÎNSCRIERE** Prin înscrierea şi participarea la concursurile organizate sub egida FRB, fiecare jucător se angajează să respecte Regulamentul de Desfășurare. |
| **2** | **DONE:** In general se vor juca 21(24) done/sesiune la Individual, 24 -26 done/sesiune la MIXT/ ADITIONAL /OPEN, 24 done/sesiune la PATTON, 12 meciuri de câte 8 done la concursul de echipe Elvețian-Danez. Vă rugăm să consultați și Regulamentul specific al concursurilor festivalului. Vă rugăm să nu amestecați cărțile şi să nu deschideți plicurile aferente. |
| **3** | **FISA DE** CONVENȚIIFișa de convenții nu este obligatorie dar este recomandată.Perechile participante vor prezenta fișe de convenții completate la toate rubricile. Fisa de convenții, corect completată, va fi elementul principal în judecarea litigiilor. Absenta acesteia va putea afecta axa care nu o poate prezenta. În timpul efectiv de joc este interzisă consultarea Fișei de Convenții de către posesorii acesteia. |
| **4** | **SISTEME** Partenerii vor folosi același sistem de licitație, semnalizare şi convenții în flanc. Se interzice schimbarea sistemului în timpul unei sesiuni. Reglementările privind licitațiile de deschidere, defensive şi psihice sunt precizate în regulamentul de desfășurare a festivalului. Sistemele şi convențiile HUM şi Brown Sticker nu sunt permise (Verificați cu directorul de concurs). |
| **5** | **ALERTE** Pre-alerta **este obligatorie trebuind să precizeze, voluntar, cel** puțin **sistemul de bază, deschiderile la tricul 1(minore/majore/NT) deschiderea tare a sistemului, atacuri şi semnalizări. Lipsa prealertei poate** influența **judecarea litigiilor.** Prealertarea nu exclude obligația de a alerta declarațiile alertabile**.** O licitație alertabilă este orice licitație artificială sau o licitație care are o semnificație specifică pentru parteneri. **Se alertează:**a)Toate deschiderile de 1NT. În plus se menționează obligatoriu (verbal) domeniul de punctaj, distribuțiile diferite de distribuțiile echilibrate (max. 5332) şi distribuțiile particulare (ex: promite 4 cărți de treflă; neagă ambele majore în 4, poate avea majora în 5, etc.) promise. b) Deschiderile de 1Treflă şi 1Caro care pot avea mai puțin de 3 cărți.  c) Toate deschiderile la culoare pe tricul doi.  d) Deschiderile convenționale, inclusiv cele de pe nivelul patru sau mai sus.  e) Orice licitație care presupune o înțelegere specifică între parteneri. Exemple: răspunsuri nenaturale ce garantează fit; a III sau a IV culoare forcing; licitații nonforcing diferite de cele ale sistemului natural (unu peste unu sau doi peste unu nonforcing, schimbarea de culoare – cu sau fără salt – nonforcing , etc).  Exemple de licitații naturale nonforcing: susținerea simplă sau răspunsul de 1FA.  f) Licitațiile forcing sau constructive cu înțeles diferit de cel din sistemul natural. Exemple : răspunsul de 1 FA forcing, susținerea simpla constructivă, licitațiile de eseu, Check-back, 2NT forcing cu fit de 4 cărți în majora partenerului, etc.  g) Următoarele tipuri de CONTRE : **contra** indicând o mână monocoloră (ex: DONT, Astro Roth-Stone, Brozel, Tornalle, TRASH, Hubble), bicoloră (ex: Truscott, Badger, CRASH, pin point Astro), semnificaţii duble sau multiple (ex: Nilsland), penalizarea imediată (ex: Fishbein, DARE, Lebensohl**) contra** de suport, **contra** care cere un atac (la 3FA, Lightner)  **Nu se alertează :**   1. Nici un tip de CONTRĂ, cu excepția celor de mai sus. 2. Nici o licitație artificială superioară licitației de 3NT, cu excepția primului tur de licitație şi a licitațiilor cu salt care depășesc 3NT – dacă licitează o singură axă. |
| **6** | EXPLICAȚII **DE SISTEM** În situații nediscutate se impune explicația: nu am stabilit. Reglementările privind explicarea declarațiilor şi corectarea explicațiilor eronate sunt precizate în Regulamentul de desfășurare afișat. |
| **7** | **BIDDING BOX-URI** Atingerea sau detașarea cartonul de licitație se va face numai după ce jucătorul este pregătit să liciteze. Este obligatorie (cu excepția jocului cu paravane) respectarea regulii ‘STOP’-ului. |
| **8** | **PROCEDURI DE JOC** Atacul de deschidere va fi făcut obligatoriu cu cartea pe spate. Declarantul va juca prima carte la minim 10 secunde după etalarea mortului. |
| **9** | ÎNLOCUIRI **DE** JUCĂTORIÎn cazuri speciale, Directorul de Concurs este abilitat de a aproba înlocuirea unui jucător, oricând aceasta este necesară pentru desfășurarea normală a concursului. |
| **10** | ADĂUGAREA **DE** JUCĂTORI **ÎN ECHIPA** După începerea concursului de echipe, adăugarea unui jucător poate fi făcută numai cu aprobarea Directorului de Concurs. |
| **11** | **TIMP DE JOC**: Prezenta la masa la începutul rundei/donei şi în timpul efectiv de joc este obligatorie. La concursurile de perechi, în ultimele 3 minute ale unui rund nu se va permite începerea unei done. Jocul lent nu va fi tolerat. Ritmul de joc este de 7,5 minute/donă. Vă rugăm să fiți prezenți în sală la timp pentru a evita întârzierile nedorite. |
| **12** | **VERIFICAREA SCORURILOR ŞI A REZULTATELOR**  **Concurs de perechi:**  a) Axa staționară sau Axa NS are obligația de a înscrie scorul şi **rangul cărții de atac** în bridgemate şi în fisă şi de a-l da spre verificare adversarilor, iar aceștia **trebuie** să certifice corectitudinea datelor prin apăsarea tastei OK. Scorul se va nota şi în fisă de concurs de axa staționară sau de axa NS, în situația lipsei unei axe staționare.  **b) Axa nestaționară sau Axa EW (sau axa care nu a introdus scorul în bridgemate) are obligația de a verifica corectitudinea scorului înscris.**  **Concurs de echipe:**  După terminarea meciului şi calcularea scorului, fiecare echipă are obligația să verifice rezultatul cu echipa adversă. În caz de neconcordanțe primează rezultatul obținut la bridgemate-uri. |
| **13** | **MODIFICĂRI ȘI CORECȚII DE SCOR**  În caz de litigiu (la perechi) se analizează (în perioada de corecție de 30 de minute) datele disponibile, iar rezultatul introdus în bridgemate se corectează **numai dacă este evident că acesta a fost greșit introdus**. Primează rezultatul introdus în bridgemate fată de cel consemnat în fisa de scor. Directorul de concurs va putea decide (dar nu este obligat sa o facă) modificarea unui scor greșit introdus.  Contestarea rezultatelor unui rund la echipe se poate face în intervalul de 5 minute de la afișarea rezultatelor oficiale. După această perioadă rezultatele vor deveni oficiale cu excepția situațiilor în care se așteaptă decizii ale Juriului de Apel. Corecțiile de puncte în urma unei contestații nu vor afecta așezarea la mese pentru meciul următor, cu excepția ultimelor patru meciuri. |
| **14** | RESPONSABILITĂȚI **ŞI** OBLIGAȚIIResponsabilitățile **şi** obligațiile **jucătorilor sunt subiect de penalizare în caz de nerespectare.** Toți **jucătorii au** obligația **:** - să respecte prezentul regulament şi programul de joc afișat. După ora limită de înscriere, o pereche/echipă va fi acceptată numai pentru buna desfășurare a concursului, cu acordul DIRECTORULUI.  - să participe (dacă este cazul) la împărțirea şi duplicarea donelor.  - să numere cărțile la scoaterea şi la restituirea lor în etui.  - să verifice duplicarea donelor, după prima jucare a acestora.  - să introducă corect cărțile în etui, după joc.  - să respecte regulile, disponibile pe mese.  - să verifice numărul etuiului/orientarea corectă a acestuia.  - să nu părăsească masa de joc în mod nejustificat (de ex. pentru fumat).  - să nu intre în sala de joc în stare de ebrietate.  - în sala de joc fumatul este interzis.  - să nu-i deranjeze pe ceilalți jucători prin comportare, ținută indecentă, comentarii, limbaj sau utilizarea telefoanelor mobile.  - să strângă bidding boxul la finalul sesiunii  **Responsabilitățile axei EW / nestaționară și ale axei NS / staționară sunt precizate în Regulamentul de desfășurare afișat.** |
| **15** | **PENALIZĂRI:** Se aplică toate penalizările precizate în Regulamentul de desfășurare a festivalului și în Regulamentele specifice ale concursurilor. |
| **16** | **PENALIZĂRI PENTRU ÎNTÂRZIERI:** Se aplică toate penalizările precizate în Regulamentul de desfășurare a festivalului și în Regulamentele specifice ale concursurilor. |
| **17** | **APELURI** Jucătorii care vor să facă contestație sunt obligați să-şi anunțe această intenție până la sfârșitul sesiunii. Contestația la decizia Arbitrului se va face prin completarea Formularului de Apel care trebuie înmânat Directorului de Concurs la maxim 15 min. după afișarea rezultatelor. Depunerea Formularului de Apel va fi însoțită obligatoriu de Taxa de Apel. Aceasta nu va fi restituită în cazul în care Juriul de apel va decide că apelul este abuziv. |
| **18** | **DIRECTORUL DE CONCURS** Directorul de Concurs trebuie apelat imediat ce a fost constatată o neregularitate. Continuarea jocului semnifică acceptarea neregularității. |
| **19** | **ÎNSCRIERI / PROGRAMUL DE JOC**  - Înscrierile la concursuri se vor închide cu 60 de minute înainte de ora oficială de începere (cu excepția turneului de echipe Patton și a turneului individual unde jucătorii vor fi înscriși în funcție de completarea unui număr specific de mese.  - După ora limită de înscriere, o pereche/echipă poate fi acceptată numai cu acordul Directorului de concurs (pentru eliminarea axelor tampon, pentru număr par de echipe)  - **Posesorii abonamentelor nu sunt înscriși automat la concursuri.** |
| **20** | **SPECTATORI -** În timpul unei sesiuni, spectatorii nu pot chibița decât la o singură masă privind cărțile unui singur jucător. |
| **21** | **Toți concurenții sunt obligați să participe la orice formă de înregistrare sau transmisiune (directă sau nu) a jocului ori de câte ori acest lucru este impus/cerut de organizatori.** |