## **REGULAMENT DE DESFĂȘURARE A CAMPIONATULUI NAȚIONAL INDIVIDUAL - faza de calificări**

## **EDIȚIA 2018 – 2019**

1. Concursul Individual din cadrul Festivalului Internațional de bridge desfășurat la Mamaia în sala Estival va conta şi ca fază de calificare pentru Campionatul Național Individual - ediția 2018 – 2019.
2. Faza de calificări este open şi se va desfășura după Regulamentul şi Programul Specific Festivalului de la Mamaia.
3. Obiectivul fazei de calificări este accesul în semifinalele competiției, care se vor desfășura la București în perioada 17–18.11.2018.
4. Pentru semifinale se vor califica primii 28 de jucători care vor confirma participarea în condițiile stabilite printr-un regulament separat.
5. Doar jucătorii care sunt membri ai F.R. de Bridge au drept de calificare pentru semifinale.
6. Jucătorii calificați în semifinale în urma fazei de calificări vor primi 50% din rezultatul obținut în aceasta fază drept carry over.
7. Abaterile disciplinare, retragerile din concurs sau neprezentările vor cădea sub incidenta regulamentelor Comisiei de Disciplină.
8. Sistemul de licitație şi semnalizări este obligatoriu pentru toți jucătorii. Sistemul este prezentat în Anexa SISTEMUL Pentru CONCURSUL INDIVIDUAL
9. Taxele de participare sunt cele prevazute în regulamentul de desfășurare a Festivalului de la Mamaia 2018.
10. Taxa de participare pentru faza de calificări este inclusă în costul abonamentului Festivalului Internațional Mamaia – ediția 2018, iar jucătorii care se cazează prin federație în perioada desfășurării concursului beneficiază de o reducere de 20 % la taxele de participare.
11. Cluburile au obligația de a face cunoscute în timp util membrilor lor prevederile prezentului regulament.
12. Prezentele prevederi se completează cu cele prevazute în Regulamentul cadru pentru organizarea competițiilor sub egida F.R. de Bridge.

|  |  |
| --- | --- |
| C.C.C.E.  PREȘEDINTE  Răzvan SPIRIDONESCU | SECRETAR GENERAL AL F. R. DE BRIDGE Marius GEORGESCU |